გოთემი (ტელესერიალი)
გოთემი (ინგლ. Gotham) — ამერიკული დრამატული კრიმინალური ტელესერიალი, რომელიც ბრუნო ჰელერმა შექმნა. სერიალი დამყარებულია DC კომიქსების გმირებზე‎, რომლებიც ბეტმენის კომიქსებში ჩნდებიან. უპირველეს ყოვლისა, ეს გმირები ჯეიმზ გორდონი და ბრიუს უეინი არიან. სერიალში მთავარ როლს ასრულებს ბენ მაკ-კენზი, რომელიც ახალგაზრდა გორდონს თამაშობს. ჰელერი არის სერიალის აღმასრულებელი პროდიუსერი დენი კენონთან ერთად, რომელიც სერიალის საპილოტო ეპიზოდის რეჟისორიც იყო. გოთემის პრემიერა გაიმართა Fox-ზე, 2014 წლის 22 სექტემბერს. 2016 წლის მარტში სერიალი განაახლეს მესამე სეზონისთვის, რომელიც იმავე წლის 19 სექტემბერს დაიწყო.